ครั้งสุดท้ายที่ประจำเดือนมา วันที่17-21/2/64 รวม5วัน แต่วันที่26/2/64 มาอีกรอบนึงแต่เป็นแค่วันเดียว สีเลือดออกเป็นสีน้ำตาลเข้มค่ะ มีอาการเวียนหัวบ่อยและรู้สึกคลื่นไส้อาเจียน อาหารที่ชอบทานก็รู้สึกเหม็นค่ะ รู้สึกเจ็บบริเวณเต้านมและบริเวณหัวนม และรู้สึกไม่สบายตัว หงุดหงิดง่ายมากค่ะ ลองไปซื้อที่ตรวจครรภ์มาตรวจแต่ก้อขึ้นแค่ขีดเดียวค่ะ อาการเหล่านี้แสดงว่าเราตั้งครรภ์รึป่าวค่ะ หรือว่าเราต้องลองตรวจใหม่อีกครั้งค่ะ
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยอาการอื่นๆดังกล่าวมา ไม่ได้มีอาการใดที่จำเพาะเจาะจงต่อการตั้งครรภ์ หากสงสัยการตั้งครรภ์ และประจำเดือนในรอบนี้ยังไม่มา ควรจะต้องยืนยันการตั้งครรภ์สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา อาจตรวจซ้ำที่อีก 1 สัปดาห์หรือควรไปยืนยันผลที่รพ.และหาสาเหตุต่อไป